Prieš pradedant – dar viena Studijai reikalinga duotybė, kurią tuoj sudėliosiu glaustai ir aiškiai: ŽT skulptūroms ne vieta viešoj erdvėj lygiai dėl tų pačių priežasčių, dėl kurių normali visuomenė netoleruotų vokiškojo nacizmo artefaktų savo panosėj: tai amoralu, neetiška ir – svarbiausia! – žeidžia tironiško režimo aukas, kurių yra gyvų dar pakankamai daug. Ir jeigu kolchoznikai ar homoerotinis proletaras su pneumatiniu vibratoriumi ant peties yra tik objektyviai neestetiški, kaip neestetiški yra bezdalai ar Cicino muzika, tai ginkluotų rusofašistinių soldafonų išstatymas viešumon yra amoralus ir žeidžiantis kiekvieną, kuris nukentėjo nuo rusiškojo nacizmo. Visuomenė, net ta jos dalis, kuriai rusofašistiniai meno kūriniai yra dzin, privalo solidarizuotis su labai gausia dalim piliečių, kuriems tiesiog skauda matyti tą siaubą. Visi kiti argumentai prieš ŽT skulptūras yra ne esminiai, išvestiniai, papildomi. Su kaupu pakanka to, kas parašyta aukščiau, ir papildomas burnos aušinimas šiuo klausimu nėra opcija. Tai duotybė, aksioma, du kart du.

Pradėsim nuo to, kad visas žemiau išvardintas idiotų kategorijas vienija bedras vardiklis – Vamzdis. Vamzdis yra blogas (kas ginčytųsi?), todėl ŽT skulptūras reikia palikti. Jeigu dusia ar ežys mokėtų kalbėti, turbūt pasakytų kažką panašaus.

Taigi, idiotai pavojingėjimo tvarka. Mažiausiai pavojingi (gal kiek paradoksaliai) bus vatnikai. Mažiausiai pavojingi jie yra dėl to, kad po Krymo aneksijos krašto visuomenė juos vertina absoliučiai neigiamai ir labai greitai juos identifikuoja, su vienareikšme atmetimo reakcija. Lietuvos vatnikas vulgaris Feisbuke atrodo paprastai: rusiška, lenkiška, rečiau – lietuviška pavardė ir vardas, paskyroje pilna „Novorosijos” vėliavų, Georgijaus juostelių ir seno gero zoologinio antilietuviškumo. Toks diskusijoj apie ŽT kolosus skelia maždaug tokį argumentą: „Urody vy nepanemaete necivo.sami litovcy nacysty”. Tai ne žmonės, tai fašistai.

Marozėliai. Sovietmečio neragavę pienburniai, dažniausiai vatnikų ir übervatnikų sėkla. Avatare – hip hopinis snukutis, kartais kadre telpa ir atitinkama varšavkė. Fono nuotrauka – nudrožtas marozėlio BMW, realus, papuvęs. Marozėlio argumetai: „O kas pasikeis?gavom nepriklausomybe,bet niekas nepasikeite,korupcija išliko,,valdzia daro mus skurdziais,tai kad paminklus sunaikins tai nereiškia kad kažkas bus geriau.” Tai beviltiški organizmai, tikėtis pokyčių neverta. Toj pačioj kategorijoj yra ir Varšavkės – tas pats kas marozėliai, tik patelės. Jų argumentai ne tokie kategoriški, maždaug šitokie: “Tai gal dar ir is istorijos, vadovėlių istrynkit viska apie , tribu sajunga”.

Bobos. Tai gana gausi prietrankų kategorija. Rusifikuotos kaimo vištos, dažnai sovietinės mokytojos. Argumentai – labai nelogiški, bet be agresijos, neva protingi, pavyzdžiui: „Pastatykim pirma ką nors naujo , nugriaut visada lengva , o kanors naujo pastayti , sukurti tai nenugriauti . Bolševikai irgi viską griovė.” Ir dar neišvengiamas, kitų idiotų kategorijų taip pat pamėgtas „o tai svarbesnių darbų nėra?” Čia kaip jeigu sakytum, kad teisėsauga neturi persekioti vagių, nes „svarbesnių darbų nėra? Pirmai reikia išgaudyti žmogžudikus, durniai jūs, o jau tada – gal ir vagius!”

Juk tai labai paprasta, kad jau nukrypom. Žiūrėkit: į jūsų butą įsibrovė banditai ir užtaisė jūsų šeimai neblogą stalingradą. Jūs ir dar keli šeimos nariai likot gyvi, nors ir apiplėšti ir morališkai sugniuždyti. Banditai jūsų namuose ne tik engė jus, bet ir puoselėjo kultūrą: pristatė visur matrioškų ir paleido garsiai šufutinskį. Po to banditai buvo priversti išsinešdinti. Jūs būsit paskutinis Stokholmo sindromo nudegraduotas idiotas, jei neišmesit matrioškų ir neišjungsit grotuvo su šufutinskiu. Paprasta. Bet mes nukrypom. Grįžkim prie idiotų tipų.

Bobelkos yra automatu ir graffiti vandalizmo advokatės. Vienos tokios bobelkos paklausiau, ar jai patiktų, jei graffiti „menininkai” prirašytų savo banalių vandalybių ant jos salono Senamiestyje vitrinų. Bobelka apsimetė, kad negirdėjo klausimo ir toliau pezėjo apie tai, kad graffiti vandalizmas yra menas, ir kad tai yra jėga. Šiandien šita bobelka purkštauja dėl rusofašistinių pasityčiojimų nukėlimo nuo mūsų viešųjų erdvių. Kitos, ne tokios sėkmingos ir gerokai durnesnės bobelkos pas ją Feisbuke audringai palaiko kretiniškas tos bobelkos sapaliones. So it goes.